Melchior Núnes Barreto

Melchior Núnes Barreto (fornavnet også gjengitt som Belchior; født 1520 i Porto i Portugal, død 6. oktober 1571 i Goa eller 10. august 1571.) var medlem av jesuittordenen og var misjonær i India, der han ble sin ordens superior. 


== Liv og virke ==


=== Bakgrunn ===
Melchior Núnes Barreto var sønn Fernão (Fernam) Nunes Barreto som hadde eiendom i hjembyen Porto. Han hadde fire søstre som ble sendt til et konvent, og tre brødre Gaspar som arvet farens eiendommer; João (Ioam) som ble abbed i Braga og senere biskop i Etiopia; og Affonso som var prest.  Mellom 1543 og 1544 inntrådte Melchior i jesuittordenen i Coimbra - han mente at han var blitt bedt om det av Jomfru Maria i en drøm. Hans ønske ble innvilget av pater Peter Faber, en medarbeider til pater Frans Xavier.


=== India ===
I 1551 virket pater Barreto som misjonær i Goa, som var en portugisisk koloni. Under sin tid som misjonær ble han utnevnt til rektor jor jesuittenes kollegium i Baçaim (Vasai) av pater Frans Xavier. Mens han var rektor la han inn en klage mot lutheske misjonærer ankommet Goa fra Tyskland, og de ble så arrestert..Etter at Frans Xavier og Gaspar Barazeuz døde i 1553 ble han provinsialsuperior for jesuittene i India.


=== Reiser i Det fjerne  Østen ===
Han la i 1554 ut på en reise østover, og besøkte Malacca, Kina, Japan og Cochinkina, som på denne tiden hørte inn under jesuittenes indiaprovins. På reisen i Østen var han i 1555 ved to anledninger innom Kanton, og oppholdt seg der – på et portugisisk skip om nettene – i mange uker. Han hadde som hensikt å prøve å få friforhandlet seks kristne sjøfolk, hvorav tre portugisere, som ble holdt fanget der av kinesiske myndigheter.Han var i og med 1555-besøket den første jesuitt som besøkte det kinesiske fastland. Han hadde på forhånd innhentet informasjoner om Kina fra en portugisisk sjømann han møtte i Malacca. 
Pater Núnes Barreto skrev etterpå en skildring av det han hadde sett av Kina til sine medbrødre i Europa. Han beskrev om de kinesiske byers rikdom, og at landet hadde en sivilisasjon som var på høyde med den europeiske, eller vel så det. Han anbefalte landet som ideelt for jesuittenes misjonsinnsats. Han la merke til at kineserne syntes å være likegyldig innstilt til sin egen religion og ikke hadde særlig respekt for sitt religiøse lederskap, og det anså han også som rn faktor som ville gjøre dem tilgjengelige for konversjon til katolisismen.Han gav imidlertid ikke opp hva gjaldt hans ønske om å forkynne i Japan. Ette mange feilslåtte forsøk kom han seg i juni 1556 dit, og landsteg i provinsen Bungo, sammen med førti andre portugisere. Der ble han mottatt av Bungos hersker. Med seg til Japan hadde han med seg en rekke ferske bøker, som Manual de Confessores e Penitentes. 
Under sitt virke holdt pater Melchior Nunes Barreto også et øye med misjonene på Krydderøyene (Molukkene).
Barreto returnerte til portugisisk India i 1557. Han ble da rektor for jesuittkollegiet i Cochin (det senere Kochi). I 1558 skrev han rapport som dekket deler av hans erfaringer i Kina og i Japan.


== Full tekst av ''Chronica da Companhia de Iesu,... ==
Full tekst av Chronica da Companhia de Iesu, na provincia de Portugal; e do que fizeram, nas conquistas d'este reyno, os religiosos, que na mesma provincia entràram, nos annos em que viveo S. Ignacio de Loyola, nosso fundador, er tilgjengelig som scannet bilde av manuskripetet fra 1645,og i tekstformat, Lisboa: Por Paulo Craesbeeck, Imprint 1645, Imprint 1647, Digitizing sponsor John Carter Brown Library. (lest 5. oktober 2018).


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
Elesban de Guilhermy: Menologie de la Compagnie de Jesus, 1868, s.125-126
Jean-Pierre Duteil: Le mandat du ciel: le rôle des Jésuites en Chine, 1994, s.316
François Angelier: Dictionnaire des Voyageurs et Explorateurs occidentaux, Pygmalion, 2011, s.92
Joseph Dehergne: Répertoire des Jésuites de Chine de 1552 à 1800, Roma: Institutum Historicum S.I., Paris Letoyzey & Ané 1973.